กทม. 18 ส.ค.-พล.ต.ท.ศานิตย์ แถลงผลจับกุมครูใหญ่ยิงน้องสาว ภายในโรงเรียน เขตประเวศ รับสารภาพอ้างน้อยใจพ่อรักน้องสาวมากกว่า พล.ต.ท.ศานิตย์ มหถาวร รักษาราชการแทน ผบช.น. แถลงผลจับกุมนายพิสิฐพล ไกรพิพัฒน์ อายุ 48 ปี หลังก่อเหตุยิงนางสาวปิยรัชด์ สุรพงศ์ประภา น้องสาว ภายในโรงเรียน เขตประเวศ เมื่อวานนี้ โดยจับกุมได้บริเวณลานจอดรถโฮมโปร อเวนิว กม.12 บางนา พร้อมของกลางอาวุธปืน รีวอล ขนาด .38 เครื่องกระสุน และรถยนต์มิซูบิชิ รุ่นมิราจสีแดง สอบสวนเบื้องต้นผู้ต้องหาให้การสารภาพก่อเหตุลงไปน้อยใจที่พ่อ ซึ่งเป็นผู้อำนวยการให้ความรักกับน้องสาวมากกว่า โดยพ่อให้เงินเดือนตนเพียง 40,000 ทั้งที่มีตำแหน่งถึงครูใหญ่ แต่น้องสาวตำแหน่งธุรการกลับได้เงินเดือน 2 แสนบาท รวมรายได้ส่วนอื่นจากในโรงเรียนอีก และมีผลประโยชน์ในโรงเรียน จึงลงมือก่อเหตุยิงน้องสาวไป 5 นัด ไม่ได้ตั้งใจก่อเหตุปืนลั่นเอง และคืนก่อนเกิดเหตุมีปากเสียงกับแฟนจึงเครียดมาก และในวันเกิดเหตุได้ดื่มสุราไปมากเมื่อน้องสาวเข้ามาตักเตือนจึงทำปืนลั่น พร้อมกล่าวขอโทษครอบครัว
พล.ต.ท.ศานิตย์ พล.ต.ท.ศานิตย์ มหถาวร
ครูใหญ่ นายพิสิฐพล ไกรพิพัฒน์ ผู้ต้องหา ตน
น้องสาว น้องสาว นางสาวปิยรัชด์ สุรพงศ์ประภา น้องสาว น้องสาว น้องสาว น้องสาว
พ่อ พ่อ พ่อ